2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ
รวมทั้งลักษณะการประกอบธุรกิจที่ผ่านมา

บริษัทฯ ประกอบธุรกิจสถานพยาบาล ให้บริการรักษาโรคทั่วไป ป้องกันโรค สร้างเสริมสุขภาพ
และฟื้นฟูสุขภาพ ทั้งผู้ป่วยในและผู้ป่วยนอก ตลอด 24 ชั่วโมง
โดยคณะแพทย์ผู้เชี่ยวชาญเฉพาะทางหลายสาขา พร้อมเครื่องมือและอุปกรณ์การแพทย์ที่ทันสมัย
ประกอบด้วยทีมงานที่มีความพร้อมจึงสามารถให้บริการรักษา พยาบาลได้กับผู้ป่วยเกือบทุกประเภท

 ปี 2521 บริษัทฯเริ่มก่อตั้งขึ้นมาในรูปของบริษัทจำกัด โดยทุนจดทะเบียนเริ่มแรก 22 ล้านบาท
ปัจจุบันบริษัทฯ มีทุนจดทะเบียนและทุนชำระแล้ว 125 ล้านบาท

  ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย 

   ปี 2537 จดทะเบียนแปรสภาพเป็นบริษัทมหาชนจำกัด เลขทะเบียน 0107537001064

   ปี 2548 บริษัทฯ เปิดบริการศูนย์รักษาโรคเฉพาะทางได้แก่ ศูนย์โรคหัวใจ,
  ศูนย์อุบัติเหตุนอกจากนั้น บริษัทฯ
  ได้พิจารณาขยายการลงทุนโดยการซื้อโรงพยาบาลและที่ดินซึ่งเป็นทรัพย์สินของบริษัท
  ศุภมิตรเวชการ จำกัด มูลค่า 310,000,000 ซึ่งผ่านการอนุมัติจากผู้ถือหุ้นเมื่อวันที่ 23 ธันวาคม
  2548

   ปี 2549 บริษัทฯ ได้ขยายกิจการงานให้บริการโดยการก่อตั้งโรงพยาบาลเอกชล 2
  ซึ่งเริ่มเปิดให้บริการตั้งแต่วันที่ 20 พฤศจิกายน 2549 โดยให้บริการตรวจรักษาผู้ป่วยนอก
  และเปิดรับผู้ป่วยในจำนวน 100 เตียง
  อีกทั้งโรงพยาบาลเอกชลสามารถรองรับผู้ป่วยในได้จำนวน 262 เตียง จึงทำให้โรงพยาบาลทั้ง
  2 แห่ง มีจำนวนเตียงที่สามารถรองรับผู้ป่วยใน รวมทั้งสิ้น 362 เตียง

   ปี 2550 โรงพยาบาลเอกชลได้รับการรับรองมาตรฐานคุณภาพโรงพยาบาล (HA หรือ
  Hospital Accreditation) จากสถาบันพัฒนาและรับรองคุณภาพโรงพยาบาล (พรพ.)
  สังกัดกระทรวงสาธารณสุข เมื่อวันที่ 12 มีนาคม 2550 และ โรงพยาบาลเอกชล
  2ได้รับรางวัลดีเด่นประจำปี 2550 ประเภทส้วมสาธารณะในโรงพยาบาล เมื่อวันที่ 30 กันยายน
  2550 จากศูนย์อนามัยที่ 3 ชลบุรี กรมอนามัย กระทรวงสาธารณสุข

   ปี 2551 โรงพยาบาลเอกชล 2 ได้ผ่านการรับรองมาตรฐานระบบคุณภาพ ISO 9001:2000
  จาก Bureau Veritas Quality International เมื่อวันที่ 16 กรกฎาคม 2551
  และโรงพยาบาลเอกชลอยู่ระหว่างการเตรียมความพร้อม
  เพื่อรองรับการตรวจประเมินมาตรฐานคุณภาพโรงพยาบาล (Hospital Re–accreditation)
  จากสถาบันพัฒนาและรับรองคุณภาพโรงพยาบาล (พรพ.) กระทรวงสาธารณสุข

(2) ภาพรวมการประกอบธุรกิจของบริษัทฯ ดำเนินงานอยู่ในปัจจุบัน

บริษัท โรงพยาบาลเอกชล จำกัด (มหาชน) เปิดกิจการครั้งแรก เมื่อ 28 ปีที่ผ่านมา
ด้วยวัตถุประสงค์เพื่อรองรับแผนพัฒนาเศรษฐกิจของชาติ
ในเรื่องสาธารณูปโภคของพื้นที่ชายฝั่งทะเลด้านตะวันออก
ซึ่งนับเป็นโรงพยาบาลภาคเอกชนแห่งแรกของพื้นที่นี้ ที่จดทะเบียนในตลาดหลักทรัพย์
การดำเนินงานจะต้องโปร่งใส และอยู่ในกรอบกติกาต่างๆ ของตลาดหลักทรัพย์
อีกทั้งข้อกำหนดของหน่วยงานราชการ บริษัทประกันทั้งหลาย
ในเรื่องคุณภาพบริการต้องเป็นมาตรฐานสากล เช่น มาตรฐานคุณภาพ ISO หรือมาตรฐานคุณภาพ
HA เป็นต้น แน่นอนว่าการบริหารจัดการในเรื่องอุปกรณ์การแพทย์ เครื่องมือแพทย์
การสรรหาเจ้าหน้าที่ทุกระดับโดยเฉพาะแพทย์ผู้ชำนาญการ และพยาบาล เป็นเรื่องสำคัญ
โดยยึดหลักความเหมาะสม เพียงพอ สอดคล้องกับปรัชญา “ บริการที่ดี คือ หน้าที่ของเรา”
ให้ประสบผลสำเร็จตามที่มุ่งหวัง

นอกจากการลงทุนในเครื่องมือแพทย์แล้ว การใช้ระบบสารสนเทศ (IT)
ก็มีความจำเป็นต้องนำมาใช้ด้วย การจัดหาเทคโนโลยีสมัยใหม่มาช่วยสนับสนุนงานบริการ
เป็นการลงทุนที่สูงมาก ทั้งนี้เพื่อเพิ่มความสะดวกรวดเร็ว สร้างความพึงพอใจแก่ผู้มาใช้บริการ

โรงพยาบาลเอกชล 2 เปิดดำเนินการมาได้ 2 ปี การลงทุน เรื่องอาคารสถานที่ขั้นตอนที่ 1
และขั้นตอนที่ 2 ผ่านไปแล้ว สามารถรองรับผู้ป่วยได้เพียงพอ ในส่วนของเครื่องมือแพทย์
อุปกรณ์การแพทย์ที่ทันสมัย แพทย์ผู้เชี่ยวชาญเฉพาะทาง
ได้พิจารณาจัดหาอย่างรอบคอบตามความจำเป็น และเหมาะสม